section_heading: Uređivački rad Milislava Demerca
paragraph_text: Zajedno s C. B. Bridgesom Demerec je 1934. utemeljio glasilo о vinskoj mušici (Drosophila Information Service, DIS). To je bila prva profesionalna publikacija о novostima i informacijama u genetici. Utemeljio je i centar za sojeve drozofile (Drosophila Stock Center) u Cold Spring Harboru i Camegiejevu odjelu za genetiku, prvu takvu kolekciju važnih eksperimentalnih sojeva vinske mušice. Demerec je nastavio uređivati sve popularniji DIS do 33. broja u 1960. godini, čak desetljeće nakon što je njegov vlastiti laboratorij prestao raditi s vinskom mušicom. U tom času DIS je navodio podatke о 989 istraživača, objavljivao kratke komunikacije iz 191 laboratorija i 29 zemalja.